# data[].attributes.attachment_link.readable_text
Paralelogramul este patrulaterul convex cu laturile opuse paralele. Laturile opuse au lungimi egale iar unghiurile opuse au măsuri egale. Aceste egalități sunt o consecință a axiomei a cincea a lui Euclid, axioma paralelelor.

Spre deosebire de paralelogram, trapezul este un patrulater cu o singură pereche de laturi paralele de lungimi diferite.

Proprietăți[modificare | modificare sursă]

Laturile opuse sunt congruente două câte două.

Unghiurile opuse sunt congruente două câte două iar cele alăturate sunt unghiuri suplementare (suma măsurilor lor este egală cu 180 grade).

Diagonalele sale se taie în segmente congruente (se „înjumătățesc/bisectează” ).

Aria unui paralelogram este A=b•h, unde b este lungimea unei laturi iar h este înălțimea corespunzătoare acestei laturi.

Aria unui paralelogram este egală cu dublul ariei triunghiului format de două laturi alăturate și diagonala opusă acestora.

Aria unui paralelogram este egală cu produsul dintre lungimile a două laturi alăturate și sinusul unuia dintre unghiurile paralelogramului.

Într-un paralelogram este valabilă teorema paralelogramului.

Aceste proprietăți pot fi folosite pentru obținerea unor teoreme. De exemplu proprietatea diagonalelor permite constatarea echivalenței între teorema medianei și teorema paralelogramului.

Teoreme reciproce[modificare | modificare sursă]

Dacă într-un patrulater convex laturile opuse sunt congruente două câte două, atunci patrulaterul este paralelogram.

Dacă într-un patrulater convex două laturi opuse sunt paralele și congruente, atunci patrulaterul este paralelogram.

Dacă într-un patrulater convex unghiurile opuse sunt congruente, atunci patrulaterul este paralelogram.

Dacă într-un patrulater convex diagonalele au același mijloc, atunci patrulaterul este paralelogram.

# data[].attributes.attachment_link.title
Evaluare Nationala (G2) -Paralelogram, dreptunghi, romb, patrat, trapez, cerc

# data[].attributes.attachment_link.title
Area of Parallelograms | How to Find the Area of a Parallelogram

# data[].attributes.attachment_link.title
Proving Parallelograms With Two Column Proofs - Geometry